proxectonos/corpus_dominio_legal_administrativo_tmp huggingface dataset:
DECRETO 37/2008, do 14 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción da modificación da AC-300, ramal de acceso á autovía Santiago de Compostela-Brión. Clave AC/05/002.03.1.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 04/03/2008

Con data do 8 de febreiro de 2008 o director xeral de Obras Públicas, por delegación da conselleira de Política Territorial, Obras Públicas e Transportes, aprobou o proxecto de construción da modificación da AC-300, ramal de acceso á autovía Santiago de Compostela-Brión. Clave AC/05/002.03.1.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes. Considérase xustificada a referida declaración pola súa incidencia favorable na seguranza viaria, ao substituír unha vía con características urbanas por unha modificación do trazado que leva consigo que os accesos á estrada estean controlados.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia na súa reunión do día catorce de febreiro de dous mil oito,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios, e que se concretan no expediente administrativo instruído para os efectos de expropiación, para o proxecto de construción da modificación da AC-300, ramal de acceso á autovía Santiago de Compostela-Brión. Clave AC/05/002.03.1.
Santiago de Compostela, catorce de febreiro de dous mil oito.
Emilio Pérez Touriño
Presidente
María José Caride Estévez
Conselleira de Política Territorial Obras Públicas
e Transportes
DECRETO 38/2008, do 14 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da VAC Tui (incluído enlace autovía a Portugal)-A Guarda, treito I: Tui-Tomiño. Clave PO/03/009.01.1.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 04/03/2008

Con data do 28 de novembro de 2007 o director xeral de Obras Públicas, por delegación da conselleira de Política Territorial, Obras Públicas e Transportes aprobou o proxecto de trazado da VAC Tui (incluído enlace autovía a Portugal)-A Guarda, treito I: Tui-Tomiño. Clave PO/03/009.01.1.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes. Considérase xustificada a referida declaración pola súa incidencia favorable na seguranza viaria. O Baixo Miño é unha zona en forte expansión económica o que leva consigo un incremento do tráfico e do desenvolvemento urbanístico. Actualmente a carga máis forte de tráfico é soportada pola PO-552, cunha IMD superior aos 11.000 vehículos. Para mellorar a situación actual cara ao futuro deseñouse una vía de alta capacidade entre Tui e A Guarda. Dada a complexidade do proxecto, este fíxose en tres treitos, sendo o treito I o que inicia as obras. Este treito recolle a mellora do enlace coa A-55 en Tui e remata cun enlace na PO-350, o que vai a mellorar a saída de Tomiño cara á rede de alta
capacidade.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes, e logo de deliberación do Consello da Xunta de Galicia na súa reunión do día catorce de febreiro de dous mil oito.
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído para os efectos de expropiación no proxecto de trazado da VAC Tui (incluído enlace autovía a Portugal)-A Guarda, treito I: Tui-Tomiño. Clave PO/03/009.01.1.
Santiago de Compostela, catorce de febreiro de dous mil oito.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas e Transportes
Ver referencia pdf "04500D008P031.PDF"
CORRECCIÓN de erros.-Orde do 27 de agosto de 2008 pola que se aproban os modelos D650, 650 e 651 do imposto sobre sucesións e doazóns.
CONSELLERÍA DE ECONOMÍA E FACENDA — I. DISPOSICIÓNS XERAIS — 30/09/2008

Advertido un erro por omisión na citada orde, publicada no DOG nº 166, do 28 de agosto de 2008, cómpre facer a súa correción:
Na páxina 16.200, no recadro 30, a continuación da letra a) debe engadirse o seguinte:
«b) Sempre que os suxeitos pasivos estean incluídos nos grupos I e II do artigo 1 desta lei e a doazón non se formalice en escritura pública, aplicarase a tarifa seguinte:
Ver referencia pdf "18900D001P006.PDF"
A actual letra b) pasa a ser a letra c), coa seguinte redacción: «Sempre que os suxeitos pasivos estean incluídos nos grupos III e IV do artigo 1 desta lei, será aplicable a tarifa seguinte:»
b) NOMEAMENTOS CONSELLERÍA DE TRABALLO
CORRECCIÓN erros.-Orde do 11 de xullo de 2008 pola que se aproba unha guía descritiva de elaboración de cartas de servizos na Xunta de Galicia e o Manual de identidade gráfica do Programa de cartas de servizos da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 30/07/2008

Advertido erro na páxina 13.894, na publicación da orde que se cita, publicada no Diario Oficial de Galicia nº 140, do 21 de xullo, é necesario facer a seguinte corrección:
Na disposición adicional segunda onde di: «Desde a entrada en vigor desta orde, os contidos da Guía e do MIG faranse públicos, como mínimo, a través dunha edición electrónica dispoñible no enderezo da intranet corporativa
http://dxcapp.xunta.es e na sección Cartas de servizos do enderezo da internet http://www.cpapx.xunta.es/portal/calidade/index.htm» debe dicir: «Desde a entrada en vigor desta orde
, os contidos da Guía e do MIG faranse públicos, como mínimo, a través dunha edición electrónica dispoñible no enderezo da intranet corporativa http://dxcapp.xunta.es e na sección Cartas de servizos do enderezo da internet http://cpapx.xunta.es/portal/calidade/index.htm».
RESOLUCIÓN do 29 de outubro de 2008 pola que se dá publicidade ás axudas concedidas ao abeiro da Orde do 27 de maio de 2008 pola que se aprobaron as bases reguladoras e a convocatoria pública das axudas para a promoción, produción e edición do libro galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, e se procede á súa convocatoria para o ano 2008 (Diario Oficial de Galicia número 111, do 10 de xuño).
CONSELLERÍA DE CULTURA E DEPORTE — III. OUTRAS DISPOSICIÓNS — 28/11/2008

A Orde do 27 de maio de 2008 (Diario Oficial de Galicia nº 111, do 10 de xuño) aprobou as bases e convocou as axudas para a promoción, produción e edición do libro galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, e se procede á súa convocatoria para o ano 2008.
O artigo 15.1º da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención.
RESOLVO:
Ordenar a publicación no Diario Oficial de Galicia das subvencións concedidas con cargo á aplicación orzamentaria 12.02.432A. 770.0. tradución para outras linguas de obras redactadas orixinariamente en galego e tradución para o galego de obras publicadas orixinariamente noutras linguas.
Santiago de Compostela, 29 de outubro de 2008.
Ánxela Bugallo Rodríguez
Conselleira de Cultura e Deporte
Ver referencia pdf "23200D011P021.PDF"
CORRECCIÓN de erros.-Decreto 115/2008, do 29 de maio, polo que se modifica o Decreto 18/2006, do 26 de xaneiro, polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008 e o Decreto 48/2006, do 23 de febreiro, polo que se regula o programa de vivenda en aluguer.
CONSELLERÍA DE VIVENDA E SOLO — I. DISPOSICIÓNS XERAIS — 23/07/2008

Advertidos erros no Decreto 115/2008, do 29 de maio, polo que se modifica o Decreto 18/2006, do 26 de xaneiro, polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008 e o Decreto 48/2006, do 23 de febreiro, polo que se regula o programa de vivenda en aluguer, publicado no Diario Oficial de Galicia nº 111, do 10 de xuño de 2008, procédese a efectuar as seguintes rectificacións:
Os modelos de solicitude VI416A, VI416B e VI427A incluídos como anexo I do decreto, así como o anexo II, publícanse de novo logo de introducir as oportunas correccións.
Ver referencia pdf "14200D002P108.PDF"
RESOLUCIÓN do 22 de setembro de 2008, da Secretaría Xeral da Consellería de Vivenda e Solo, pola que se lles dá publicidade aos convenios de colaboración subscritos por esta consellería no segundo cuadrimestre do ano 2008.
CONSELLERÍA DE VIVENDA E SOLO — III. OUTRAS DISPOSICIÓNS — 31/10/2008

O artigo 11 da Lei 4/2006, do 30 de xuño, de transparencia e boas prácticas na Administración pública galega, impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no segundo cuadrimestre do ano 2008.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería de Vivenda e Solo nos meses de maio, xuño, xullo e agosto do ano 2008, que se incorpora como anexo a esta resolución.
Santiago de Compostela, 22 de setembro de 2008.
Rosa Losada Suárez
Secretaria xeral da Consellería de Vivenda e Solo
Ver referencia pdf "21200D016P050.PDF"
Ver referencia pdf "21200D017P052.PDF"
RESOLUCIÓN do 25 de setembro de 2008 pola que se amplía para o ano 2008 o prazo de presentación da documentación de xustificación establecido na Orde do 5 de marzo de 2008, pola que se aproban as bases reguladoras para a concesión de subvencións, en réxime de concorrencia competitiva, para a realización de obras de infraestruturas deportivas de titularidade pública ou privada e para a adquisición de equipamentos deportivos e pola que se convocan as correspondentes ao ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 30/09/2008

Pola Orde do 5 de marzo (publicada no DOG nº 50, do 11 de marzo), aprobáronse as bases reguladoras para a concesión de subvencións, en réxime de concorrencia competitiva, para a realización de obras de infraestruturas deportivas de titularidade pública ou privada e para a adquisición de equipamentos deportivos e pola que se convocan as correspondentes ao ano 2008.
A base 10ª da citada orde, no seu parágrafo primeiro, establece que os beneficiarios das axudas deberán xustificar a realización das accións subvencionadas antes do día 1 de outubro de cada exercicio económico.
Non obstante, e por causas sobrevidas, o prazo establecido resulta de difícil cumprimento tanto para as axudas que teñen por obxecto a adquisición de equipamentos como, con maior motivo, para as que se refiren á realización de obras de construción, mellora, acondicionamento e reforma de instalacións deportivas, debido aos específicos procedementos de licitación que, nalgúns dos casos, deben ser seguidos, o cal xustifica a ampliación do devandito prazo diferenciando ambos os tipos de axudas e con efectos exclusivos para o ano 2008.
De acordo co anterior, vista a Lei 9/2007, do 13 de xullo, de subvencións de Galicia e o Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia, no que non resulte derrogado pola Lei 9/2007 citada, así como os preceptos básicos da Lei 38/2003, do 17 de novembro, xeral de subvencións,
DISPOÑO:
Artigo único.-Amplíase o prazo de xustificación da realización das accións subvencionadas previsto na base 10ª da Orde do 5 de marzo de 2008, con efectos exclusivos para o ano 2008, que queda establecido do seguinte xeito:
-Axudas para a realización de obras de infraestruturas deportivas: ata o 1 de decembro de 2008.
-Axudas para a adquisición de equipamentos: ata o 20 de outubro de 2008.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 25 de setembro de 2008.
P.D. (Orde 2-1-2007)
Marta Souto González
Directora xeral para o Deporte
ORDE do 17 de setembro de 2008 pola que se resolve a convocatoria de subvencións a proxectos de accións de investigación-acción que teñan relación co esforzo global anti-VIH/Sida en Galicia.
CONSELLERÍA DE SANIDADE — III. OUTRAS DISPOSICIÓNS — 30/09/2008

Por Orde do 29 de maio de 2008, da Consellería de Sanidade (DOG número 107, do 4 de xuño) dítanse normas para a concesión de subvencións a proxectos de accións de investigación-acción que teñan relación co esforzo global anti VIH/Sida en Galicia.
O artigo 9º da citada norma establece que, examinadas pola comisión de valoración as solicitudes presentadas, se procederá á súa resolución mediante orde da Consellería de Sanidade, que será publicada no Diario Oficial de Galicia, facéndose constar a contía das axudas concedidas.
Na súa virtude, esta consellería
DISPÓN:
Artigo único.-Aprobar ou denegar os proxectos ou accións de investigación-acción dirixidos ás asociacións e corporacións locais que se recollen no anexo desta orde, así como adxudicarlles as contías que se determinen nel.
Santiago de Compostela, 17 de setembro de 2008.
María José Rubio Vidal
Conselleira de Sanidade
Ver referencia pdf "18900D012P045.PDF"
ORDE do 25 de setembro de 2008 pola que se resolve a convocatoria da do 18 de abril e se fai pública a concesión de premios de excelencia académica para o alumnado que inicie estudos universitarios no sistema universitario de Galicia, no curso académico 2008-2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/09/2008

A Consellería de Educación e Ordenación Universitaria convocou por Orde do 18 de abril de 2008 (DOG do 20 de xuño) premios de excelencia académica para o alumnado que inicie estudos universitarios no sistema universitario de Galicia no curso académico 2008/2009.
De acordo co establecido no artigo 7 das bases da convocatoria, desde o día 28 de agosto ao 9 de setembro de 2008, ambos os dous incluídos, expuxéronse as listas provisionais das solicitudes admitidas e excluídas, podendo durante ese mesmo prazo os interesados formular as reclamacións para emendar erros e faltas de documentos ante a Dirección Xeral de Ordenación e Calidade do Sistema Universitario de Galicia.
Rematado este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido nas bases da convocatoria e atendendo á proposta elevada pola citada comisión avaliadora a través da Dirección Xeral de Ordenación e Calidade do Sistema Universitario de Galicia, esta consellería
RESOLVE:
Artigo 1º
Concederlle o premio de excelencia académica ao alumnado que figura no anexo I desta orde e na contía que se especifica.
Artigo 2º
Desestimar as solicitudes que se relacionan no anexo II, polas causas que nel se indican.
Artigo 3º
Os beneficiarios deberán cumprir as obrigas establecidas no artigo 12º da orde de convocatoria, e a súa concesión queda, así mesmo, condicionada ao cumprimento das demais disposicións especificadas na citada orde.
Artigo 4º
O aboamento dos premios realizarase de acordo co estipulado na Lei 9/2007, do 13 de xuño, de subvencións de Galicia, e farase nun pagamento único que se ingresará na conta bancaria indicada polo/a beneficiario/a do premio concedido.
Artigo 5º
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 25 de setembro de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "18900D008P034.PDF"
CORRECCIÓN de erros.-Resolución do 15 de setembro de 2008, da Dirección Xeral de Xustiza, pola que se constitúen os servizos comúns de atención á cidadanía e asistencia á vítima dependentes dos decanatos dos xulgados das cidades de Ferrol, Lugo, Ourense, Santiago de Compostela e Vigo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 30/09/2008

Advertido erro na devandita resolución, publicada no DOG nº 187, do venres, 26 de setembro de 2008, cómpre facer a oportuna corrección:
-Na sinatura da páxina 17.625, onde di: «Begoña Santos Fernández, directora xeral de Xustiza, Interior e Administración Local», debe dicir: «Begoña Santos Fernández, directora xeral de Xustiza».
ORDE do 17 de setembro de 2008 pola que se lle dá publicidade á concesión das axudas dirixidas ao alumnado de centros sostidos con fondos públicos para realizar actividades de inmersión lingüística no verán de 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/09/2008

Cumpridos os trámites establecidos no artigo 7º da orde desta consellería do 10 de xaneiro de 2008 pola que se convocan axudas en réxime de concorrencia competitiva dirixidas ao alumnado de centros sostidos con fondos públicos para realizar actividades de inmersión lingüística no verán de 2008, esta consellería
RESOLVE:
Primeiro.-Dar publicidade á concesión das axudas para realizar actividades de inmersión lingüística no verán do 2008 ao alumnado que se relaciona no anexo desta orde.
Segundo.-Contra esta resolución definitiva de adxudicación, que esgota a vía administrativa, as persoas interesadas poderán interpoñer recurso potestativo de reposición perante a conselleira de Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 17 de setembro de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "18900D005P008.PDF"
Ver referencia pdf "18900D006P008.PDF"
Ver referencia pdf "18900D007P029.PDF"
CORRECCIÓN de erros.-Orde do 8 de setembro de 2008 pola que se nomean os membros da Comisión de Goberno do Instituto Galego de Seguridade e Saúde Laboral.
CONSELLERÍA DE TRABALLO — II. AUTORIDADES E PERSOAL — 30/09/2008

Advertido erro na devandita orde, publicada no DOG nº 176, do xoves 11 de setembro de 2008, cómpre facer a seguinte corrección:
Na páxina 16.943, no artigo 1º.3, onde di: «Noméanse como vogais do Consello Galego de Seguridade e Saúde Laboral, ...», debe dicir: «Noméanse como vogais da Comisión de Goberno do Instituto Galego de Seguridade e Saúde Laboral, ...».
ORDE do 20 de novembro de 2008 pola que se resolve a convocatoria de subvencións, en réxime de concorrencia non competitiva, a centros educativos privados concertados da Comunidade Autónoma de Galicia para a implantación de accións que potencien o ensino en lingua galega no segundo ciclo de educación infantil.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/11/2008

A Consellería de Educación e Ordenación Universitaria, por Orde do 13 de maio de 2008, DOG do 20 de maio, estableceu as bases reguladoras e convocou axudas, en réxime de concorrencia non competitiva, para implantar accións que potencien o ensino en lingua galega no segundo ciclo de educación infantil en centros educativos privados concertados da Comunidade Autónoma de Galicia no curso académico 2008-2009.
Unha vez rematado o procedemento establecido na convocatoria, cómpre facer pública a relación de centros beneficiarios destas axudas e dos excluídos, de acordo co artigo 13º da devandita orde.
En consecuencia, por proposta da Dirección Xeral de Ordenación e Innovación Educativa, esta consellería
DISPÓN:
Primeiro.-Conceder as axudas aos centros privados concertados que se indican a continuación:
Ver referencia pdf "23200D004P009.PDF"
Segundo.-Excluír os centros e polas causas que a seguir se indican:
Ver referencia pdf "23200D004P009.PDF"
Terceiro.-Contra esta resolución, que pon fin á vía administrativa, as persoas interesadas poderán interpor recurso potestativo de reposición ante a conselleira de Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 107.1º, 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común; ou ben directamente o recurso contencioso-administrativo, no prazo de dous meses, ante o Tribunal Superior de Xustiza de Galicia, conforme o establecido nos artigos 10, 14 e 46.1º da Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta resolución entrará en vigor a partir do día seguinte ao da súa publicación.
Santiago de Compostela, 20 de novembro de 2008.
Laura Sánchez Piñón
Conselleira de Educación e Ordenación Universitaria
ORDE do 26 de novembro de 2008 pola que se resolve a relación de concellos beneficiarios de subvencións para o cofinanciamento do Programa de apertura de centros educativos públicos fóra do horario lectivo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/11/2008

Cumpridos os trámites establecidos no artigo 8º da orde desta consellería do 26 de maio de 2008 pola que se establecen as bases e se convocan, en réxime de concorrencia competitiva, subvencións para o cofinanciamento do Programa de apertura de centros educativos públicos fóra do horario lectivo nos concellos de Galicia, esta consellería
RESOLVE:
Primeiro.-Publicar a relación de subvencións concedidas, denegadas e excluídas para o cofinanciamento do Programa de apertura de centros educativos públicos fóra do horario lectivo nos concellos de Galicia segundo figura no anexo.
Segundo.-Ampliar o prazo de xustificación da axuda, sinalado no artigo 17 da orde de convocatoria, ata o día 10 de decembro de 2008.
Terceiro.-Contra esta resolución definitiva de concesión, que esgota a vía administrativa, os interesados poderán interpoñer recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 44 e 46 da Lei 29/1998, do 13 de xullo, reguladora da xurisdición contencioso administrativa.
Santiago de Compostela, 26 de novembro de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "23200D006P011.PDF"
ORDE do 24 de novembro de 2008 pola que se modifica a Orde do 8 de setembro de 2008 (Diario Oficial de Galicia número 117, do 12 de setembro), pola que se establecen as bases reguladoras e se convocan as axudas para as explotacións gandeiras, as industrias agroalimentarias e establecementos de xestión de subprodutos para a mellora da capacidade técnica de xestión de subprodutos de orixe animal non destinados a consumo humano.
CONSELLERÍA DO MEDIO RURAL — III. OUTRAS DISPOSICIÓNS — 28/11/2008

No Diario Oficial de Galicia nº 117, do 12 de setembro de 2008 publicouse a Orde do 8 de setembro de 2008, pola que se establecen as bases reguladoras e se convocan as axudas destinadas ás explotacións gandeiras, ás industrias agroalimentarias e establecementos de xestión de subprodutos para a mellora da capacidade técnica de xestión de subprodutos de orixe animal non destinados a consumo humano.
No parágrafo primeiro do artigo 23 da dita orde establécese que «Unha vez realizados os investimentos os beneficiarios deberán comunicar a finalización da execución dos investimentos antes do día 1 de decembro».
Debido a diversas dificultades de carácter organizativo e técnico, así como o atraso na aprobación polo Consello de Ministros dos fondos comprometidos con que se podería ampliar a dotación orzamentaria da orde, cómpre ampliar o prazo de presentación da documentación de xustificación dos investimentos.
En consecuencia, de acordo co previsto no artigo 30.1º.3 do Estatuto de Autonomía de Galicia, e en uso das facultades que me confiren os artigos 7 e 14 da Lei 9/2007, do 13 de xuño, de subvencións de Galicia, así como as competencias que me confire a Lei de réxime financeiro e orzamentario de Galicia e a Lei 1/1983, reguladora da Xunta e da súa Presidencia,
DISPOÑO:
Artigo único.-Modifícase o parágrafo primeiro do artigo 23 da Orde do 8 de setembro de 2008 ( DOG nº 177, do 12 de setembro), pola que se establecen as bases reguladoras e se convocan as axudas para as explotacións gandeiras, as industrias agroalimentarias e establecementos de xestión de subprodutos para a mellora da capacidade técnica de xestión de subprodutos de orixe animal non destinados a consumo humano, que queda redactado como segue:
«Unha vez realizados os investimentos previstos, os interesados deberán comunicar a finalización da execución do investimento antes do 31 de decembro de 2008, por escrito, preferentemente nas delegacións provinciais da Consellería do Medio Rural ou nas oficinas agrarias comarcais. A xustificación da realización da actividade subvencionada, do cumprimento das condicións impostas e da consecución dos obxectivos previstos no acto de concesión da subvención documentarase mediante conta xustificativa do gasto realizado, consistente nunha relación documentada que acredite os gastos realizados e os seus correspondentes pagamentos».
Disposición derradeira
Esta orden entrará en vigor o día seguinte ao da súa publicación no Diario Oficial de Galicia.
Santiago de Compostela, 24 de novembro de 2008.
Alfredo Suárez Canal
Conselleiro do Medio Rural
ORDE do 17 de novembro de 2008 que modifica a Orde do 4 de febreiro de 2008 pola que se regulan as axudas para o mantemento das escolas infantís 0-3 dependentes de entidades privadas de iniciativa social.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 28/11/2008

Na Orde do 4 de febreiro de 2008 (DOG nº 38, do 22 de febreiro), da Vicepresidencia da Igualdade e do Benestar, regúlanse as axudas para o mantemento das escolas infantís 0-3 dependentes de entidades privadas de iniciativa social. Na súa exposición de motivos sinálase que as axudas que se establecen no seu articulado se financiarán con cargo á aplicación orzamentaria 05.30.312B.481.0, recollida na Lei 16/2007, do 26 de decembro, de orzamentos xerais da Comunidade Autónoma de Galicia para o ano 2008, e o importe destinado a elas ascenderá a 3.242.023,98 euros.
Dado que para atender as axudas solicitadas o importe destinado na Orde do 4 de febreiro de 2008 resulta insuficiente, e tendo en conta a existencia de crédito na aplicación orzamentaria 05.30.312B.481.0, procédese a incrementar o importe destinado ás axudas, polo que é necesario modificar a orde no que respecta a ese punto así como ampliar o prazo de xustificación como consecuencia da dita ampliación.
Por todo o exposto, e en uso das facultades que me foron conferidas,
DISPOÑO:
Artigo único.
1. Amplíase o importe total correspondente ao exercicio 2008 destinado ao financiamento das axudas que se van conceder ao abeiro da orde do 4 de febreiro de 2008, pola que se regulan as axudas para o mantemento das escolas infantís 0-3 dependentes de entidades privadas de iniciativa social, na contía de 167.730,55 con cargo á aplicación orzamentaria 05.03.312B.481.0.2.- O incremento do financiamento non suporá resolucións a novos beneficiarios.
2. Amplíase o prazo de xustificación da axuda, establecido no artigo 14 da citada orde, ata o 5 de decembro de 2008.
3. Esta modificación non afecta o prazo establecido na devandita orde para a presentación das solicitudes.
Disposición derradeira
Única.-Esta disposición entrará en vigor o mesmo día da súa publicación no Diario Oficial de Galicia.
Santiago de Compostela, 17 de novembro de 2008.
Anxo Manuel Quintana González
Vicepresidente da Igualdade e do Benestar
ORDE do 17 de outubro de 2008 pola que se modifica a Orde do 27 de maio de 2008 pola que se convocaban axudas para a produción e edición do libro galego, no que se refire á materialización dos grandes proxectos editoriais.
CONSELLERÍA DE CULTURA E DEPORTE — III. OUTRAS DISPOSICIÓNS — 31/10/2008

Con data do 10 de xuño de 2008 (DOG nº 111) publicouse a orde desta consellería do 27 de maio de 2008 pola que se convocaban axudas para a produción e edición do libro galego, no que se refire á materialización dos grandes proxectos editoriais.
No artigo 10.2º da devandita orde establecíase que a contía correspondente á primeira anualidade librarase antes do 1 de novembro de 2008.
No día de hoxe e dado que o número de solicitudes presentadas superou as expectativas, xerouse unha complexidade na xestión e unha carga de traballo que supón un atraso na resolución da convocatoria.
Visto o anterior,
DISPOÑO:
Artigo 1º.-Ampliación do prazo.
Ampliar ata o 30 de novembro o prazo límite previsto no artigo 10.2º da orde de convocatoria para a xustificación da primeira anualidade da subvención por parte dos beneficiarios.
Disposición derradeira
Primeira.-Esta orde entrará en vigor o día seguinte ao da súa publicación no Diario Oficial de Galicia.
P.D. (Orde 12-1-2007)
Carlos Amoedo Souto
Secretario xeral da Consellería de Cultura
e Deporte
RESOLUCIÓN do 24 de novembro de 2008, da Dirección Xeral de Xustiza, pola que se anuncia a exposición pública das listaxes definitivas das solicitudes admitidas e excluídas dos programas correspondentes ás axudas do fondo de acción social do ano 2008 para o persoal ao servizo da Administración de xustiza destinado na Comunidade Autónoma de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 28/11/2008

Rematados os traballos da repartición do fondo de acción social para o ano 2008, e de conformidade co establecido nos puntos 6 e 7 das condicións xerais do acordo da Comisión Paritaria de Acción Social respecto dos criterios de repartición deste fondo para o exercicio 2008 entre o persoal ao servizo da Administración de xustiza nesta comunidade autónoma, ao cal se lle deu publicidade por medio da resolución da Dirección Xeral de Xustiza, do 19 de maio de 2008 (DOG nº 103, do 29 de maio), unha vez transcorrido o prazo de alegacións previsto no punto segundo da Resolución do 3 de outubro de 2008 pola que se anunciaba a exposición pública das listaxes provisorias (DOG nº 201, do 16 de outubro), esta dirección xeral
DISPÓN:
Primeiro.-Aprobar e dar publicidade ás listaxes definitivas das solicitudes admitidas e excluídas dos programas I (Axuda fillos e estudos fillos) e II (Axuda estudos funcionarios) correspondentes ás axudas do fondo de acción social do ano 2008 para o persoal ao servizo da Administración de xustiza destinado na Comunidade Autónoma de Galicia. As devanditas listaxes están expostas nos taboleiros de anuncios da Dirección Xeral de Xustiza, do Tribunal Superior de Xustiza de Galicia, nos xulgados decanos e nas páxinas web: www.xudicial.xunta.es e
http://cpapx.xunta.es/portal/xustiza/dxxpersoal.htm.
En aplicación da Lei orgánica de protección de datos de carácter persoal, a admisión ou a exclusión dos solicitantes dos programas III (Axuda discapacidades) e IV (Axuda por celiaquía, intolerancia á lactosa e crohn) comunicarase persoalmente aos interesados.
Segundo.-Contra esta resolución, que esgota a vía administrativa, poderá interpoñerse recurso de reposición ante a Dirección Xeral de Xustiza no prazo dun mes, ou ben poderá ser impugnada directamente ante o Xulgado do Contencioso-Administrativo competente no prazo de dous meses, ambos os dous prazos contados a partir do día seguinte ao da publicación desta resolución, de acordo co previsto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 14, 25 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 24 de novembro de 2008.
Begoña Santos Fernández
Directora xeral de Xustiza
RESOLUCIÓN do 16 de outubro de 2008 pola que se aproban as axudas concedidas ao abeiro da Orde do 7 de maio de 2008 pola que se establecen as bases reguladoras para a concesión de subvencións, en réxime de concorrencia competitiva, a asociacións e institucións culturais para a realización de actividades de promoción da lectura e a creación de clubs de lectura.
CONSELLERÍA DE CULTURA E DEPORTE — III. OUTRAS DISPOSICIÓNS — 31/10/2008

Vistas as solicitudes de subvencións destinadas ao fomento de realización de programas e actividades de promoción do hábito lector, en especial a creación e mantemento de clubs de lectura presentadas polas asociacións e institucións culturais sen ánimo de lucro, e tendo en conta o cumprimento dos requisitos e trámites establecidos na Lei 9/2007, do 13 de xuño, de subvencións de Galicia; na Lei de réxime financeiro e orzamentario de Galicia, texto refundido aprobado polo Decreto lexislativo 1/1999, do 7 de outubro; no Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia; na Lei 38/2003, do 17 de decembro, xeral de subvencións.
Vista a proposta da comisión de valoración prevista no artigo 6 da Orde do 7 de maio, e tendo en conta os criterios sinalados no seu artigo 6,
RESOLVO:
Conceder as axudas, sinaladas no anexo, ás asociacións e institucións culturais para a realización de actividades culturais relacionadas coa realización de actividades de promoción do hábito lector, e en especial, a creación e mantemento de clubs de lectura, con cargo á aplicación orzamentaria 12.02.432B.481.2 dos orzamentos xerais da Comunidade Autónoma de Galicia para o ano 2008.
As asociacións e institucións culturais a que fai referencia esta resolución deberán xustificar a totalidade do orzamento antes do 15 de novembro do ano 2008, segundo o artigo 9 da orde de convocatoria do 7 de maio de 2008.
Notificarlles aos interesados esta resolución, de acordo co disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Contra esta resolución poderá interpoñerse recurso de reposición ante o mesmo órgano que dictou o acto, no prazo dun mes desde a súa notificación, de acordo co disposto no artigo 116 da Lei 30/1992, do 26 de novembro, de réxime xurídico das administracións públicas e do procedemento administrativo común, ou directamente recurso contencioso-administrativo ante o Tribunal Superior de Xustiza de Galicia, no prazo de dous meses contado dende o día seguinte ao da súa notificación, de conformidade co establecido na Lei 29/1998, reguladora da xurisdicción contencioso-administrativa. No caso de optar polo recurso de reposición, non se poderá interpoñer recurso contencioso-administrativo ata que sexa resolto o recurso de reposición.
Santiago de Compostela, 16 de outubro de 2008.
P.D. (Orde 12-1-2007)
Carlos Amoedo Souto
Secretario xeral da Consellería de Cultura e Deporte
Ver referencia pdf "21200D012P044.PDF"
ORDE do 28 de outubro de 2008 pola que se modifica a Orde do 27 de maio de 2008 pola que se convocaban axudas para a promoción, produción e edición do libro galego, no que se refire á tradución para outras linguas de obras publicadas orixinariamente en galego e a tradución para o galego de obras publicadas orixinariamente noutras linguas.
CONSELLERÍA DE CULTURA E DEPORTE — III. OUTRAS DISPOSICIÓNS — 31/10/2008

Con data do 10 de xuño de 2008 (DOG número 111) publicouse a orde desta consellería do 27 de maio de 2008 pola que se convocaban axudas para a promoción, produción e edición do libro galego, no que se refire á tradución para outras linguas de obras publicadas orixinariamente en galego e a tradución para o galego de obras publicadas orixinariamente noutras linguas.
No artigo 10.3º da devandita orde establecíase que a contía correspondente á primeira anualidade se librará antes do 1 de novembro de 2008.
A día de hoxe e dado que o número de solicitudes presentadas superou as expectativas, xerouse unha complexidade na xestión e unha carga de traballo, que supón un atraso na resolución da convocatoria.
Visto o anterior,
DISPOÑO:
Artigo 1º.-Ampliación do prazo.
Ampliar ata o 30 de novembro o prazo límite previsto no artigo 10.3º da orde de convocatoria para a xustificación da primeira anualidade da subvención por parte dos beneficiarios.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de outubro de 2008.
P.D. (Orde 12-1-2007)
Carlos Amoedo Souto
Secretario xeral da Consellería de Cultura
e Deporte
ORDE do 19 de novembro de 2008 pola que se publica a concesión dos premios extraordinarios de educación secundaria obrigatoria correspondentes ao curso 2007-2008, convocados pola Orde do 17 de abril de 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/11/2008

A Orde do 17 de abril de 2008 (DOG do 24 de abril) pola que se convocan os premios extraordinarios de educación secundaria obrigatoria correspondentes ao curso 2007-2008, establece no seu artigo 17.2º que, de acordo coa proposta feita pola comisión de selección, a directora xeral de Ordenación e Innovación Educativa elevará a dita proposta para a publicación no Diario Oficial de Galicia da resolución de concesión ditada pola conselleira de Educación e Ordenación Universitaria.
Unha vez realizadas as probas, publicada a relación provisional coas cualificacións obtidas polos candidatos e candidatas, resolta a reclamación presentada, e vista a acta coa proposta definitiva da comisión de selección de adxudicación dos premios extraordinarios e por proposta da directora xeral de Ordenación e Innovación Educativa, esta consellería
DISPÓN:
Primeiro.-Conceder os premios extraordinarios de educación secundaria obrigatoria, correspondentes ao curso 2007-2008, ao alumnado que figura nos anexos a esta orde. Anexo I: modalidade a) premios extraordinarios ao esforzo e superación persoal e anexo II: modalidade b) premios extraordinarios ao rendemento académico.
Segundo.-Contra esta resolución de adxudicación dos premios poderase recorrer mediante recurso potestativo de reposición ante a conselleira de Educación e Ordenación Universitaria no prazo dun mes, a partir do día seguinte ao da data de publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben interpoñer directamente recurso contencioso-administrativo no prazo de dous meses perante a Sala do Contencioso-Administrativo do Tribunal Superior de Xustiza de Galicia, de conformidade coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 19 de novembro de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "23200D003P008.PDF"
Ver referencia pdf "23200D004P009.PDF"
ORDE do 2 de outubro de 2008 pola que se fixa o prezo de venda ao público da publicación: Procesos preventivos e carteira de servizos en materia de prevención do Plan de Galicia sobre drogas.
CONSELLERÍA DE SANIDADE — III. OUTRAS DISPOSICIÓNS — 31/10/2008

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato, e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada polo Servizo Galego de Saúde e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 2 de outubro de 2008.
Mª José Rubio Vidal
Conselleira de Sanidade
ANEXO
Procesos preventivos e carteira de servizos en materia de prevención do Plan de Galicia sobre drogas: 40 .
CORRECCIÓN de erros.-Orde do 25 de novembro de 2008 pola que se ditan normas para garantir os servizos mínimos de limpeza en edificios e locais durante a folga convocada con carácter indefinido na provincia de Pontevedra.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 28/11/2008

Advertido erro na Orde do 25 de novembro de 2008 pola que se ditan normas para garantir os servizos mínimos de limpeza en edificios e locais durante a folga convocada con carácter indefinido na provincia de Pontevedra, publicada no DOG nº 230, do 26 de novembro de 2008, cómpre realizar a seguinte corrección:
Na páxina 21.200, parágrafo segundo do artigo 1º que determina os servizos mínimos debe engadirse:
«e) Edificios da Comunidade Autónoma de Galicia: 50%».
ORDE do 22 de outubro de 2008 pola que se designa o órgano estatístico sectorial deste departamento.
CONSELLERÍA DO MEDIO RURAL — III. OUTRAS DISPOSICIÓNS — 31/10/2008

O Decreto 24/2008, do 21 de febreiro, regula os órganos estatísticos sectoriais da Administración da Comunidade Autónoma de Galicia e o procedemento para a súa designación. No número 1 do seu artigo 2º establece que este órgano estará integrado por unha ou varias unidades administrativas que se designarán por resolución da persoa titular do departamento en que se integre organicamente.
De conformidade co establecido nos artigos 1º, 2º, 3º e 7º do Decreto 24/2008, do 21 de febreiro,
DISPOÑO:
Artigo único.-Designar como órgano estatístico sectorial da Consellería do Medio Rural a Dirección Xeral de Investigación, Tecnoloxía e Formación Agroforestal, que estará integrada pola unidade administrativa cuxos datos a seguir se especifican:
a) Posto de traballo: Servizo de Transferencia Tecnolóxica, Estatística e Publicacións.
b) Coordinador ou coordinadora: o director xeral de Investigación, Tecnoloxía e Formación Agroforestal.
c) Localización física: dependencias da Dirección Xeral de Investigación, Tecnoloxía e Formación Agroforestal, na rúa Fontiñas, 31-baixo. Santiago de Compostela.
Santiago de Compostela, 22 de outubro de 2008.
Alfredo Suárez Canal
Conselleiro do Medio Rural
RESOLUCIÓN do 22 de outubro de 2008, da Secretaría Xeral de Emigración, pola que se procede á publicación das subvencións concedidas en virtude da Resolución do 25 de febreiro de 2008 pola que se establecen as bases reguladoras e se convocan as axudas e subvencións correspondentes a diversos programas de actuación en favor das comunidades galegas no exterior para o exercicio 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 31/10/2008

De conformidade co disposto no artigo 15 da Lei 9/2007, do 13 de xuño, de subvencións de Galicia; no artigo 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia; e no artigo 44 da Resolución do 25 de febreiro de 2008, pola que se establecen as bases reguladoras e se convocan as axudas e subvencións correspondentes a diversos programas de actuación en favor das comunidades galegas no exterior para o exercicio 2008, procédese á publicación das subvencións concedidas iguais ou superiores a 3.000 .
Finalidade da axuda: as axudas teñen como finalidade a subvención dos gastos correntes das entidades galegas no exterior a través de oito programas: Programa 1. Para a prestación de servizos asistenciais; Programa 2. Para actividades socioculturais; Programa 3. Para accións informativas; Programa 4. Para proxectos promovidos pola xuventude; Programa 5. Para gastos de funcionamento; Programa 6. Para contratación de grupos; Programa 7. Para subscrición a publicacións e Programa 8. Para adaptación de nomes.
Norma reguladora: Resolución do 25 de febreiro de 2008 pola que se establecen as bases reguladoras e se convocan as axudas e subvencións correspondentes a diversos programas de actuación en favor das comunidades galegas no exterior para o exercicio 2008 (Diario Oficial de Galicia nº 47, do 6 de marzo).
Aplicación orzamentaria: 04.50.312C.481.0. Axudas a entidades no ámbito das migracións, dos orzamentos xerais da Comunidade Autónoma de Galicia para o ano 2008.
Crédito orzamentario: 1.870.000 euros.
Santiago de Compostela, 22 de outubro de 2008.
Manuel Luís Rodríguez González
Secretario Xeral de Emigración
Entidades beneficiarias das subvencións cunha contía igual ou superior a 3.000 euros e importe da axuda concedida a cada unha delas expresado en euros, por orde alfabética:
Ver referencia pdf "21200D003P010.PDF"